Source: https://ro-mania.ro/pensiile-speciale-nu-vor-fi-eliminate-ci-impozitate-a-decis-parlamentul-curtea-suprema-vrea-sa-atace-la-ccr-legea-privind-impozitarea-pensiilor-speciale/
Timestamp: 2020-07-06 12:34:38+00:00

Document:
Pensiile speciale nu vor fi eliminate, ci impozitate, a decis Parlamentul. Curtea Supremă vrea să atace la CCR legea privind impozitarea acestora - Democracy Mania
Parlamentul a decis miercuri impozitarea tuturor pensiilor speciale. Astfel, cele mai mari de 7.000 de lei vor fi impozitate cu 85%, inclusiv pensiile militarilor și ale magistraților. Proiectul de lege a fost votat aproape în unanimitate de deputați ca for decizional și va merge la președintele Klaus Iohannis pentru promulgare.
Pensiile speciale au stârnit numeroase controverse în spațiul public tocmai pentru că nu se bazează pe principiul de bază al retribuției, acela al contributivității. După ce Legea privind abrogarea unor prevederi referitoare la pensiile de serviciu și indemnizațiile pentru limită de vârstă, precum și pentru reglementarea unor măsuri în domeniul pensiilor ocupaționale a fost declarată neconstituțională de către CCR pe 6 mai, un nou proiect de impozitare a acestora a fost înaintat Parlamentului de către PSD.
Magistrații au avut deja de partea lor o decizie a CCR din 2010, pe care au invocat-o de fiecare dată când este pusă în discuție eliminarea pensiilor speciale. Abrogarea pensiei de serviciu a magistraților a fost declarată neconstituțională prin decizia Curții Constituționale nr. 873 din 25 iunie 2010.
Noul proiect inițiat de PSD viza impozitarea pensiilor speciale, dacă acestea nu pot fi eliminate. Camera Deputaților în calitate de for decizional a votat aproape în unanimitate proiectul de lege pentru modificarea şi completarea Legii 227/2015 privind Codul fiscal, care are ca obiect de reglementare instituirea unei taxe pe veniturile şi indemnizaţiile pentru limită de vârstă. Astfel au fost 307 voturi pentru și un vot împotrivă. Conform actului normativ pensiile speciale, inclusiv pensiile militarilor și ale magistraților, vor fi impozitate cu 85% dacă sunt mai mari de 7.000 de lei și cu 10% cele cuprinse între 2.000 și 7.000 de lei. Concret, va fi impozitată diferența între pensia specială și cea realizată pe baza contributivității.
Proiectul, adoptat de Senat în 2019, a fost susţinut în plen de toate grupurile parlamentare şi introduce noţiunea de “taxă pe veniturile din pensii şi indemnizaţii pentru limită de vârstă”. Legea prevede impozitarea tuturor pensiilor, fiind incluși și magistrații, polițiștii, militarii, diplomații etc. În acest moment, singura excepție o constituie pensiile parlamentarilor.
“Pensiile speciale sunt furt. Legea a fost băgată pe repede înainte în comisii. Proiectul nu trebuia făcut pe genunchi, dar e bine că impozităm aceste pensii speciale. Renunțăm astăzi la acest sistem rușinos care le-a permis unora să aibă pensii de 76.000 de lei.” a declarat deputatul USR Claudiu Năsui.
Iar Florin Roman de la PNL a susținut același punct de vedere: “Azi trăim o nouă miercure albă în Parlament, în care Parlamentul își întoarce față către popor și ascultă ce vrea poporul. Sigur că acum sunt foarte mulți procurori, șefi din armată care sunt supărați. Dar se face dreptate pentru militari și polițiști unde discrepanțele între cei care au muncit și cei care au fost la birou erau imense. Formula de azi afectează șefia. Erau pensii nesimțite. PNL a dus la bun sfârșit un proiect de lege care prevedea abrogarea pensiilor speciale. CCR ne-a spus că nu e în regulă și ne-a lăsat portița impozitării. Și mă bucur că am putut să facem această lege. Fără un consens politic acest lucru nu s-ar fi putut întâmpla.”
Marcel Ciolacu a scris într-o postare pe pagina sa de facebook publicată înainte de votul din Parlament: “PSD a propus și vom vota astăzi în Parlament impozitarea drastică a pensiilor speciale! Cu 85%! Toate pensiile din România trebuie aduse la un nivel decent, comparabil cu cele din sistemul public. Acești bani trebuie să se ducă obligatoriu către alocații și pensii și nu în buzunarele clientelei politice a PNL!”
Curtea Supremă vrea să atace la CCR modificarea Codului penal și impozitarea pensiilor speciale
Judecătorul Corina Alina Corbu, șefa Curții Supreme, a convocat pentru joi Secțiile Unite al Înaltei Curți de Casație și Justiție, pentru a decide asupra sesizării Curții Constituționale în cazul modificării Codului penal și a legii privind modificarea Codului fiscal. Convocarea judecătorilor va fi făcută în sistem de videoconferință arată convocatorul de ședință intrat în posesia Europei libere.
Nici parlamentarii nu sunt dornici să renunțe la pensiile lor chiar dacă au votat impozitarea pensiilor speciale
Câți beneficiari de pensii speciale existau la sfârșitul lunii mai 2020
La acestea se adaugă pensiile speciale ale polițiștilor și militarilor.
Uniunea Militarilor și Polițiștilor respinge ferm orice asociere a pensiilor militare cu pensiile speciale
Uniunea Militarilor și Polițiștilor “Mihai Viteazu” printr-un comunicat de presă citat de Mediafax respinge ferm orice asociere a pensiilor militare cu pensiile speciale și afirmă că hotărârea deputaților prin care pensiile militare sunt considerate speciale este un act neconstituțional.
“Această categorie profesională a dovedit acest lucru şi în teatrele de război, apărând pacea lumii, dar şi în timpul pandemiei de coronavirus. Pensiile militare nu sunt speciale şi nu constituie un privilegiu acordat militarilor sau poliţiştilor. Pensiile militare reprezintă recunoaşterea pe care societatea o datorează celor care îmbracă haina militară şi îşi slujesc ţara sub jurământ”, se arată în comunicatul Uniunii.
Legea 223/2015 privind pensiile militare de stat a fost iniţiată de preşedintele Uniunii, Gabriel Oprea, în 2015, când era premier interimar.
Membrii Uniunii Militarilor şi Poliţiştilor spun că au încredere că CCR va respinge proiectul prin care se doreşte tăierea pensiilor de serviciu, declarându-l neconstituţional.
Democracy Mania a inițiat o petiție privind eliminarea pensiilor speciale, explicând pe larg aici sumele cheltuite de stat anual pentru plata acestor contribuții, categoriile de beneficiari și în baza căror legi au fost ele acordate.
În timp ce Europa are cele mai sigure drumuri din lume, drumurile din România sunt considerate cele mai periculoase, arată raportul Comisiei Europene privind siguranța rutieră. Potrivit cifrelor preliminare publicate astăzi, numărul persoanelor care și-au pierdut viața pe drumurile din Comunitatea Europeană în 2019 este mai mic decât în anii precedenți, cu o medie de 51 de decese cauzate de accidente rutiere la 1 milion de l...

References: CCR 
 CCR 
 CCR 
 CCR 
 CCR 
 CCR